На основу члана 37 Статута града Ниша ("Службени лист града Ниша", бр.88/08 ) и члана 9 . Одлуке о оснивању Установе Сигурна кућа за жене и децу жртве породичног насиља («Службени лист Града Ниша» бр. 94/2010)

Скупштина Града Ниша, на седници одржаној дана \_\_\_\_\_\_\_\_ . године, доноси

**Р Е Ш Е Њ Е**

**I ДАЈЕ СЕ САГЛАСНОСТ** на Програм рада са финансијским планом Установе Сигурна кућа за жене и децу жртве породичног насиља за 2013.годину, који је усвојио Управни одбор Установе Одлуком број 27, на седници одржаној 10.01.2013.године.

II Решење доставити: Установи „Сигурна кућа за жене и децу жртве породичног насиља Ниш, Управи за дечију, социјалну и примарну здравствену заштиту и Управи за финансије, изворне приходе локалне самоуправе и јавне набавке.

Број: \_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_ . године

**СКУПШТИНА ГРАДА НИША**

ПРЕДСЕДНИК

Проф.др Миле Илић

\_\_\_\_\_\_\_\_\_\_\_\_\_\_\_\_\_\_\_

О Б Р А З Л О Ж Е Њ Е

На седници одржаној 10.01. 2013. године Управни одбор Установе “Сигурна кућа за жене и децу жртве породичног насиља“ донео је Програм рада са финансијским планом Установе за 2013. годину.

Законом о јавним службама и Статутом града Ниша, утврђена је надлежност Скупштине града Ниша о давању сагласности на Програм рада установа чији је оснивач град.

Сигурна кућа за жене и децу жртве породичног насиља Ниш је нова Установа у систему социјалне заштите, коју је формирала Скупштина града Ниша својом Одлуком на седници 24.12.2010. године, („Службени лист Град Ниша“ бр. 94), а на основу члана 3,4 и 13 Закона о јавним службама („Службени гласник РС“ број 42/91 и 71/94), и члана 37 Статута Града Ниша („Службени лист Града Ниша“ бр. 88/08). Делатност установе је обезбеђивање смештаја, исхране и хигијенских потреба женама и деци жртвама породичног насиља. Пружање саветодавно-терапијских и социјално – едукативних услуга, које обухватају осигурање приступа и коришћења услуга помоћи и подршке женама и деци жртвама породичног насиља путем информисања, обезбеђивања директних услуга, пружања правне помоћи, сагледавање ефеката, односно евалуације предузетих услуга и мера заштите.

Кориснице које бораве у Сигурној кући биће укључене у Програм психо-социјалне подршке који подразумева едукативни и саветодавни рад са корисницама, индивидуални и групни, у циљу овладавања стресом изазваним насиљем у породици и ублажавањем његових психолошких последица, повећања базичне психолошке сигурности и самопоуздања, изналажења опција и планирања живота без насиља и подизања нивоа личне компетенције. Индивидуални рад и радна терапија организоваће се према потребама и захтевима корисница и то са професионалним лицима, а много пажње посветиће се раду са децом, у виду едукативно-креативних радионица , помоћи у учењу за децу, одлазака у Луткарско позориште, итд.

У циљу економског оснаживања корисница организоваће се преквалификације и доквалификаце у сарадњи са Националном службом за запошљавање.

Циљ је збрињавање жена и деце жртава породичног насиља, старање о њиховој безбедности, пружање подршке у процесу изласка из насиља, економско оснаживање жена.

Делатност Сигурне куће за жене и децу жртве породичног насиља остварује се кроз обезбеђење средстава из Буџета града Ниша на основу годишњег уговора о финансирању установе.

|  |  |
| --- | --- |
| Извор прихода | Планирани износ |
| **Приходи из буџета града** | **12.000.000,00** |
| Приходи од донација | 300.000,00 |
| Приходи од пружања услуга | 2.351.814,00 |
| **УКУПНО** | **14.651.814,00** |

Поред средстава из буџета Града Ниша, установа ће се ангажовати да обезбеди додатна средства од донација, пројеката и из других извора, како би створила што боље услове за прихват и помоћ корисницама.

Планирана средства потребна за нормално функционисање свих аспеката делатности исказана су у следећој табели:

|  |  |  |  |
| --- | --- | --- | --- |
| **Број позиције** | **Економ. Класиф** | **Расходи и издаци** | **Планирани износ** |
| **53** | **4110** | **Плате додаци и накнаде запослених** | **6.154.610,00** |
| **54** | **4120** | **Социјални доприноси на терет послодавца** | **1.101.382,00** |
|  | 4121 | Допринос за пензијско инвалидско осигурање | 676.381,00 |
|  | 4122 | Доприноси за здравствено осигурање | 378.543,00 |
|  | 4123 | Допринос за незапосленост | 46.458,00 |
| **55** | **4130** | **Накнаде у натури (превоз на посао и са посла)** | **275.000,00** |
|  | 4131 | Накнада трошкова за превоз са и на посао | 275.000,00 |
| **56** | **4210** | **Стални трошкови** | **1.100.145,00** |
|  | 4211 | Трошкови платног промета и банкарских услуга | 100.000,00 |
|  | 4212 | Трошкови грејања | 550.145,00 |
|  | 4212 | Електрична енергија | 240.000,00 |
|  | 4213 | Комуналне услуге | 100.000,00 |
|  | 4214 | Услуге комуникација | 60.000,00 |
|  | 4215 | Трошкови осигурања | 50.000,00 |
| **57** | **4220** | **Трошкови путовања** | **92.000,00** |
|  | 4221 | Трошкови службених путовања у земљи | 72.000,00 |
|  | 4222 | Трошкови превоза у јавном саобраћају | 20.000,00 |
| **58** | **4230** | **Услуге по уговору** | **5.354.000,00** |
|  | 4236 | Уговорене услуге за оброке корисника | 4.964.000,00 |
|  | 4231 | Остале услуге | 300.000,00 |
|  | 4237 | Репрезентација | 50.000,00 |
|  | 4235 | Адвокатске услуге | 40.000,00 |
| **60** | **4250** | **Текуће поправке и одржавање** | **324.000,00** |
|  | 4251 | Текуће поправке и одржавање зграда и објеката | 300.000,00 |
|  | 4252 | Текуће поправке и одржавање опреме | 24.000,00 |
| **61** | **4260** | **Материјал** | **150.000,00** |
|  | 4261 | Административни материјал | 60.000,00 |
|  | 4264 | Материјал за саобраћај | 20.000,00 |
|  | 4268 | Материјал за одржавање хигијене | 70.000,00 |
| **63** | **4820** | **Порези, обавезне таксе и казне** | **20.000,00** |
|  | 4821 | Остали порези | 10.000,00 |
|  | 4822 | Обвезне таксе | 10.000,00 |
| **64** | **5120** | **Машине и опрема** | **80.000,00** |
|  | 512100 | Административна опрема | 60.000,00 |
|  | 513100 | Противпожарна опрема | 20.000,00 |
|  | | **УКУПНО** | **14.651.814,00** |

Установа је смештена у двоспратном објекту у коме се налази 10 соба за штићенице, простор за дневни боравак, купатило и пратеће просторије. Потребно је у 2013. години извршити адаптацију две просторије у приземљу и прилагодити их за потребе канцеларија за запослене. Истовремено је неопходно опремити их основним канцеларијским намештајем и опремом за рад администрације.

Посебан проблем представља то што у објекту не постоји кухиња и трпезаријски простор за исхрану корисница, већ им се храна сервира у дневном боравку, који не задовољава здравствене и санитарно-техничке стандарде.

За остваривање активности предвиђених програмом у 2013. години неопходно је инвестицоно улагање у адаптацију простора од 94м2 у приземљу, а у погледу опреме потребно је извршити набавку канцеларијског инвентара, трпезаријских столова, кухињских апарата и посуђа, опреме за видео надзор, два компјутера и штампач.

За реализацију предвиђених програмских активности у 2013. години неоходни су: психолог, четири радника физичког обезбеђења, правник, економиста, књиговођа, спремачица и сервирка. Како, осим психолога, у установи није запослен ниједан радник на неодређено време, за остала наведена радна места потребно је одобрити средства у 2013. години.

За остварење циљева Сигурне куће осим ангажовања стручних радника потребна је сарадња са свим институцијама које се у свом раду сусрећу са проблемом насиља у породици, као што су центри за социјални рад , полицијске станице, органи правосуђа и др.

Управа за дечију, социјалну и примарну здравствену заштиту сматра да је предложени Програм рада са финансијсим планом Установе „Сигурна кућа за жене и децу жртве породичног насиља“ за 2013.годину сачињен у складу са позитивним прописима и његовом применом у потпуности ће доћи до реализације постављених циљева.

Управа за дечију, социјалну

и примарну здравствену заштиту

Н а ч е л н и к

По овлашћењу

\_\_\_\_\_\_\_\_\_\_\_\_\_\_\_\_\_\_\_

Мирјана Поповић